இலண்டன் பொருளாதாரம் ஈரான், சுவீடன் போன்ற நாடுகளின் பொருளாதாரத்திற்கு இணையாகும் அளவில் பெரியது. அது 2015-ம் ஆண்டு எடுத்த கணக்கெடுப்பின் படி 8,615,246 மக்களைக் கொண்ட ஒரு மாநகரமாகும். அங்கு 841,000 தனியார் நிறுவனங்கள் உள்ளன. இரண்டாம் உலகப் போரின் பின்னர் மற்ற ஐரோப்பியப் பெரு நகரங்களை முந்திக் கொண்டு இலண்டன் சேவைத் துறையில் முன்னணி நகரமாகிவிட்டது. பிரித்தானிய அரசு தனது வருமானத்திற்கு இலண்டனில் தங்கியுள்ளமை அதிகரித்துக் கொண்டே போகின்றது. 2005-ம் ஆண்டு பிரித்தானிய அரச வருமானத்தில் 5 விழுக்காடு இலண்டனில் இருந்து பெறப்பட்டது. 2015-ம் ஆண்டு அது 30ஆக அதிகரித்துவிட்டது. இலண்டனில் இருந்து கிடைக்கும் வருமானம் மற்றப் பெரிய 37 நகரங்களின் மொத்த வருமானத்திற்கு ஈடானதாகும்.